ผมมีจุดแดงๆใต้ลิ้นเเต่ไม่เจ็บไม่ปวดไม่เเสบ ไม่มีอาการอะไร เเล้วข้างๆลิ้นมีตุ่มเเดงๆขึ้น ผมไม่รู้ว่าเป็นอะไร จึงไปถามว่าเป็นเริมกะซิฟิลิสมั้ย บอกไม่ใช่ ตุ่มมันเล็กมากๆ พอตรวจซิฟฟิลิสก็ปกติ อยากทราบว่ามันคือตุ่มอะไร
สวัสดีค่ะ การวินิจฉัยที่เป็นไปได้-ตุ่มร้อนใน เกิดจากการอักเสบของเยื่อบุในช่องปาก จะมาด้วยตุ่มแข็ง อาจเห็นการบวมแดงและมีหนอง เจ็บ ปกติมักจะหายไปได้เองภายใน 1-2 สัปดาห์-ก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออก-ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด การติดเชื้อไวรัสที่ชื่อว่า HPV-ตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ ขึ้นได้ทั้งที่กระพุ้งแก้ม เพดานปาก หรือบริเวณคอด้านหลัง มักมีอาการอื่นร่วมด้วยเช่นตุ่มน้ำขึ้นตามตัว ใบหน้า ปวดข้อ แต่เป็นโรคที่เจอได้น้อยค่ะส่วนเริมนั้นมักเป็นตุ่มน้ำใสที่บริเวณริมฝีปาก ไม่ค่อยไปขึ้นบริเวณใต้ลิ้น และซิฟิลิซก็อาจเป็นแผลในปากได้ แต่ลักษณะไม่จำเพาะเจาะจงมักจะต้องตรวจเลือดไปคู่กัน ถ้าผลเลือดปกติ ก็มีโอกาสเป็นไปได้น้อยค่ะสังเกตอาการว่าตุ่มขนาดเล็กนี้ค่อยๆยุบไปเองได้หรือไม่ ถ้าตุ่มโตเร็ว มีเลือดออกจากตุ่มร่วมด้วย เจ็บมาก มีไข้ เป็นแผลในปากเรื้อรังเกิน 2 อาทิตย์ หรือมีอาการร่วมอื่นๆร่วมด้วยดังที่กล่าวไป ควรรีบกลับไปพบแพทย์ค่ะการดูแลตัวเองเบื้องต้น ไม่ไปแกะตุ่มในปาก ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น